منديله كامو سبلوم كامو دمنديكن
Tuesday, June 19, 2007
Versi jawi dari ceritaku "Mandilah kamu sebelum kamu di mandikan"
بيلا ساتو بادن سوده تركنا كنچيڠ ترڤقساله اكو د منديكن. سرونوك اكو بيلا د منديكن اوليه استريكو. اورڠ سڤرتيكو بوكن بوليه داڤت مندي هاري-هاري. سميڠڬو سكالي سهاج، جك برنصيب باءيق داڤتله دوا كالي سميڠڬو. بوكن استريكو تيدق ماهو ممنديقن اكو ستياڤ هاري تتاڤي مسئله اونتوق مڠڠكتكو.
همڤير سجام اكو د منديكن اوليه استريكو. سماس صيحت دهولو منديكو چوما ليما مينيت سهاج…هيهيهي. مالم اين تيدق سڤرتي كبياساان، تياد لاڬو يڠ كودينداڠكن مالم اين. د لاڠيت ڤون بولن تيدق كليهاتن، معلومله تڠه بولن….هيهيهي.
سلڤس مندي سڤرتي بياسا استريكو ممبوات ‘دريسسيڠ' ڤد لوكاكو. مموتوڠ كوكو د جاريكو دان مڽڤو كريم لوسيين ڤد بادن دان كاكيكو اڬر كوليتكو تيدق كليهاتن كريڠ. سجق اكو ساكيت لوسيين منجادي ساله ساتو كڤرلوانكو د بادنكو، ماچم بايي ڤولاق. سماس صيحت دهولو تيدق ڤرنه كوسينتوه لوسيين-لوسيين اين.
سماس استريكو مڽڤوكن لوسيين د كاكيكو اكو سمڤت مڠيڠتكن استريكو.
“كالاو ابڠ ماتي ايسوق، جك ناق امبيل اوكورن قبور، كنا امبيل دري كڤالا هيڠڬ ك هوجوڠ جاري كاكي.“
“جاڠن اوكور دري كڤالا ك توميت كاكي، ننتي ناق ماسوق ابڠ ك لينڬ لحد تاء موات ڤولا،“كاتكو مڠيڠتكن استريكو.
“كناڤ ڤولا هوجوڠ جاري كاكي، تيدق ڤد توميت؟“تاڽ استريكو.
“چوبا تيڠوق تاڤق كاكي ابڠ، ده جاتوه! بتيس دان تاڤق كاكي ده تاء بنتوق ‘ل'لاڬي،“اكو مڽوروح استريكو مڠرق-ڬرقكن تاڤق كاكيكو يڠ سوده مولاي جاتوه.
“سوده لاما تيدق د ڬرقن تاڤق كاكي ني سبب ايت دي جاتوه،“كات استريكو سمبيل مڽڤو لوسيين ك كاكيكو.
اكو تريڠت ماس ايكوت مڠكبوميكن جيرنكو ساتو كتيك دهولو، اڤابيلا جنازه د تورونكن ك لينڬ لحد جنازه تيدق داڤت د ماسوقكن كران ڤنجڠ اوكورن لينڬ لحد تيدق سام دڠن ڤنجڠ جنازه. ڤڠكبومين ترليوات كران لينڬ لحد ترڤقسا د ڬلي سديكيت. اكو تيدق ماهو ڤركارا سڤرتي اين برلاكو ڤد ديريكو بيلا اكو ماتي ننتي.
لاما جوڬ اكو برفيكير اڤاكه تاجوق ناق كوبيريكن ڤد چريتاكو اين. راسڽ تاجوق يڠ كوبيريكن اين برسسواين دڠن چريتاكو...ءمنديله كامو سبلوم كامو د منديكنء.....(ماچم اكو..)هاهها.
* چتهيتهير – ڬيته تيوب سالورن يڠ د ماسوقان ك ڤوند كنچيڠ ملالوءي لوبڠ يڠ د بوات د باوه ڤوست/ڤروت اونتوق مڠاليركن اير كنچيڠ تروس ك بيڬ كنچيڠ.
ace_Arab eng_Latn zsm_Latn bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab